
Jelenlét és testesítés Thomas Pynchon "Bleeding Edge" c. regényében

Dolgozatomban amellett érvelek, hogy Thomas Pynchon legújabb regényének (Bleeding Edge, 2013) szereplői a 2001 szeptember 11.-iki terrortámadások idején New Yorkban játszódó cselekmény során a városi és kibertér információcseréinek nóduszaiként funkcionálnak. Azt állítva, hogy Pynchon a fikciós karaktereit testetlenített interakciók, valamint linkek formájában szerepelteti, a technológiai extenziók és a virtuális reprezentációk kapcsolatának irodalmi megfogalmazását kívánom problematizálni. Regényelemzésemben a kommunikáció és percepció mediatizált természetét fejtem ki, amely a testi valóság új típusú beágyazódásaként írható le, és amely számára a technológiailag szaturált információs társadalom egy újra formált természetes környezetté válik.



